**Ukebrev uke 10. Referat fra møte 03.03.2015.**

Gjest på møtet var Bjørge Aass, som skal besøke oss noen ganger for å se om han er interessert i medlemskap.

Møtet var annonsert som en klubbkveld der vi skulle snakke om medlemskap og prosjekt først og fremst. Prosjekt ble det ikke noe av. Etter en kort orientering om progresjonen i å få tak i nye medlemmer, fylte vi ut et skjema om aktiviteten i klubben og syn på videre utvikling, et skjema AG Dag hadde med seg da han besøkte klubben i forrige måned. Presidenten ser på dette og sammenfatter.

Deretter viste Knut Eilif oss hvordan den nye hjemmesida kommer til å se ut. Fordelen med det nye formatet, som skal være felles for alle klubbene, er at det skal fungere bedre på smarttelefon enn det tidligere, og at det blir vesentlig enklere å redigere. Går du inn på sande.mysiteshop.com, kan du se hvordan det tar seg ut.

Odd Ivar presenterte de to RYLA-deltakerne våre. RYLA-seminaret går fra 3. til 6. mars, og våre deltakere er Marius Eriksen og Ulrik Myrhaug. Vi ber dem komme og referere fra seminaret 12. mai.